
Paunang Salita 


Ang lahat ng papuri ay sa AllahSI lamang, Siya ang 
tanging pinasasalamatan at hinihingan ng tulong. Ang 
gabay at kapatawaran ay mula sa Kanya lamang. Ako 
ay nagpapakupkop sa Allah^ laban sa kasamaan ng 
aking sarili at sa mga gawaing pagsuway sa Kanya. 
Sinumang pinatnubayan ng Allahife ay walang maka- 
pagliligaw sa kanya. At sinumang hinayaan Niyang 
maligaw walang makapagpapatnubay sa kanya. Ako 
ay sumasaksi na walang tunay na Diyos na nararapat 
sambahin maliban sa Allahjfe, ang tanging Nag-iisa at 
ang walang katambal sa Kanyang Kapangyarihan at 
Kaluwalhatian. At ako rin ay sumasaksi na si 
Muhammad* ay ang huling Sugo at Alipin ng Allahjfe. 
Nawa'y patnubayan siya ng Allahjife at ipagkaloob sa 
kanya ang pinakamabuting gantimpala para sa 
kanyang Ummah. Nawa'y gantimpalaan ng Allahjfe 
ang lahat ng kanyang mga kasamahan sa kanilang mga 
pagtitiis at katapatan sa pagpapalaganap ng Islam para 
sa kanilang mga sumusunod na henerasyon hanggang 
sa Huling Araw. 



Ang maikling sulating ito ay hango sa kahanga- 
hangang kasaysayan at talambuhay ni Propeta 
Muhammad^ na naglalayong ipamahagi sa inyo nang 
payak at nang may kapitagan. Ito ay mula sa kanyang 
pagkasilang hanggang sa kanyang pagpanaw kasama 
rito ang mga paksa hinggil sa kanyang angking 
katangian, at ilan sa mga pamantayang kanyang iti- 
natag sa halos lahat ng sinasaklawan ng ating pamu- 
muhay at pagsamba. 

Si Propeta Muhammad^ ang siyang nagdala at nag- 
turo sa atin ng pananampalatayang Islam. Nararapat 
lamang na kilalanin natin siya at pag-yamanin ang 
mga bagay na kanyang itinuro. 


As-salamu Alaykum wa Rahmatullahi wa Barakatu. 


Ahmed Baguec - -4*4 

June 10,2004 - Rabi Thani 22,1425 

Riyadh, KSA 



Pagkasilang 


Si Muhammad* 1 ay isirulang sa angkan ng Bani 
Hashim sa Makkah, Arabia, taong 570 A.D [Taon ng 
mga Elepante]. Ang kanyang ina na si Aminah ay anak 
ni Wahb bin Al-Manaf mula sa angkan ng mga Zahrah. 
Ang kanyang ama na si Abdullah ay anak ni Abd Al- 
Muttalib. Ang kanyang angkan ay mula sa marangal 
na lahi ni Isma'il, ang anak ni Abraham na halos ika- 
apatnapung inapu. 

Ang ama ni Muhammad* ay namatay bago siya ipi- 
nanganak. Lubos siyang naging ulila sa pagkamatay 
ng kanyang ina noong siya ay anim na taong gulang pa 
lamang. 

Ayon sa kaugalian ng mga mararangal na pamilya sa 
Makkah, ang batang si Muhammad ay ipinaubaya sa 
pangangalaga ni Halittmh bint Abi Dhuib na nanini- 
rahan sa disyerto upang maging malusog at matutong 
maging matatag sa buhay disyerto, at gayundin upang 
maging bihasa siya sa wikang Arabik sa orihinal at 
dalisay nitong anyo. Sa pananatili niya sa disyerto 
kapiling ang pamilya ni Halimah, ilang ulit din siyang 
ibinalik sa Makkah upang dalawin ang kanyang ina. 


1 M Sailailahu Alaihi WassaUam . I sang pangungusap na binabanggit sa tuwinang sasa- 
bihin o mannrug ang pangalan ni Propeta Muhammadii, na nangangahulugan ng 
“Nawa’y itampok ng Allah ang pagbanggit sa kanya at ilayo siya sa anumang 
paninira (derogatory things) at iligtas siya sa anumang masama (evil).” 

Nang namatay ang kanyang ina, siya'y inalagaan ng 
kanyang lolo na si Abd Al-Mutalib. At nang namatay 
ang kanyang lolo, napunta siya sa pangangalaga ng 
kanyang amain na si Abu Talib. Sa pagkakataong ito, 
madalas siyang mag-alaga ng mga tupa sa palibot ng 
Makkah at sinasamahan din ang kanyang amain sa 
paglalakbay ng pangangalakal sa Syria. 

Ang Kabataan 

Sa kanyang kabataan, si Muhammad# ay mahigpit na 
naniniwala sa Kaisahan ng AllahSfe 2 . Siya ay namuhay 
nang pangkaraniwan at kinasusuklaman niya ang 
kapalaluan, kahambugan at pagmamataas. Siya ay 
maawain sa mga mahihirap, sa mga balo at sa mga 
ulila at nakiramay siya sa kanilang paghihirap sa 
pamamagitan ng kanyang pagtulong. Kanyang ini- 
wasan ang lahat ng masasamang bisyong karaniwang 
ginagawa ng mga kabataan sa kanilang lipunan 
katulad ng sugal, pag-inom ng alak, kahalayan at 
marami pang iba. Siya ay likas na kilalang ' As-Siddiq' 
(Matapat) at ' Al-Amiri (Mapagkakatiwalaan). Tiwala 
sila sa kanyang pamamagitan sa anumang hidwaan ng 


2 Allah - ang pansahling Pangaian ng Tagapaglikha, ang Diyos at Panginoon ng lahat 
ng nilikha, nakikita man o hmdi nakikita. Ang Allah mismo ang nagsabi ng 
Kanyang Pangaian [ Jfefe ] - na ang kahulugan ay "Ang Kataastasan”. 

dalawang magkasalungat na panig sa kanyang lupang 
tinubuang Makkah. 

Pag-aasawa 

Noong siya'y halos 25 - taong gulang, iminungkahi ng 
kanyang amain na si Abu Talib na sumama siya sa 
isang paglalakbay ng pangangalakal na pagmamay-ari 
ng isang mayamang balo na si Khadijah. Tinanggap at 
isinagawa niya ang paglalakbay sa Syria. Kanyang 
pinangasiwaan ang pangangalakal nang may likas na 
pag-iingat at pagpapahalaga sa kanyang tungkulin 
kung kaya bumalik siyang may dalang malaking kita 
kung ihahambing sa karaniwang kinikita ng mga 
naunang namasukan sa kanya. Humanga si Khadijah sa 
kanyang katapatan at sa kanyang kahali-halinang 
pagkatao. Kaya kanyang inalok siya ng kasal na taos 
pusong tinanggap naman ng Propeta*. Naging 
masaya ang kanilang pag-iisang dibdib. Ang kanilang 
pagsasama ay nagbunga ng anim na supling: Al- 
Qassim, Zainab, Ruqaiyah, Umm Kulthum, Fatimah at 
Abdullah na tinaguriang Taiyib at Tahir. Lahat ng anak 
na lalaki ay namatay na bata pa lamang at ang 
kanyang mga anak na babae ay namatay sa panahon 
ng kanyang pagkabuhay maliban kay Fatimah na 
namatay anim na buwan pagkaraan ng kanyang 
pagpanaw. Si Khadijah ay ang tangi niyang asawa 
hanggang sa pumanaw ito sa edad na 52 taong gulang. 

Pagkapropeta 

Ipinanganak si Muhammad^ sa isang sambayanang 
lumihis sa paniniwala sa kaisahan ng Allahafe. Siya ay 
nalulungkot at naalibadbaran sa kabulukan ng lipunan 
na nakapaligid sa kanya. Madalas siyang pumunta sa 
Yungib ng Hira sa bundok na malapit sa Makkah, na 
sa huli ay tinaguriang 'Jabal An-Nur' (ang bundok ng 
liwanag). Dito niya pinag-iisipang mabuti ang nangi- 
ngibabaw na kadiliman at kakulangan ng kaalaman. Sa 
yungib na ito'y nanatili siyang mataimtim sa panana- 
langin sa Panginoon ng mga daigdig. Isang gabi, 
habang siya'y nagninilay-nilay sa Yungib Hira, si 
Anghel Gabriel ay dumating sa kanya. Pinukaw siya 
ng malakas na tinig ni Anghel Gabriel na umalingaw- 
ngaw sa kanyang pandinig. Siya'y nalito at hindi 
malaman ang kanyang gagawin. Inutusan siyang 
magbasa, at ang sagot niya: " Hindi ako nakakabasnV 
Tatlong ulit na sinabihan siyang magbasa ni Anghel 
Gabriel subali’t ganoon pa rin ang sagot niya. Sa huli, 
sinabi ng Anghel: 

Ipahayag! Sa ngalan ng iyong Panginoon na lumikha, na 
lumikha sa tao mula sa namumuong bagay. Ipahayag! At 
ang iyong Panginoon ay Ang Mapagbigay, Siya na nag- 
turo (sa paggamit) ng panulat, na nagturo sa tao sa hindi 
niya nalalaman. [Qur’an, 96:1-5] 

Ito ang unang pahayag na natanggap ni Muhammad*. 
Siya ay 40 taong gulang sa panahong yaon, at nag- 
patuloy ang pagdating ng mga pahayag sa kanya sa 
loob ng 23 taon. 

Ang pagkasunod-sunod ng mga pahayag na ito ay 
isinaayos ayon sa mga pamamatnubay na ibinigay kay 
Propeta Muhammad*. Tinipon ito sa anyong aklat na 
tinawag na "Al-Mushaf" o "Qur'an 3 " (Pagbabasa). 
Halos lahat ng mga taludtod ay may malinaw na 
kahulugan. Ilang mga taludtod ay naipapaliwanag sa 
pamamagitan ng ibang taludtod sa Qur'an, at ang ang 
iba ay naipaliwanag mismo ng Propeta* sa kanyang 
mga salita, mga gawa, pagpapahintulot, pagbabawal at 
paghatol. Kilalang-kilala ito sa tawag na "Sunnah" 
(Salaysay at gaivain). 

Namuhay siya sa mga pag-uutos at patnubay ng Allah. 
Walang makakapantay sa kasaysayan ng lahat ng mga 
Propeta ang pinagdaanang buhay at pagpapakasakit 
ng huling Sugo. 


3 Ang huling Kapahayagang ibinigay ng Allah sa Kanyang huling Sugo na si 
Muhammad sa pamamagitan m Anghel Gabriel sa loob ng 23 taon. Ang pahayag 
ng Allahjfe kay Propeta MuhammadSs (Rebelasyon) na timpon sa anyong Aklat na 
siyang pangunahing patnubay sa mga Muslim. 

Ang Qur'an at ang Sunnah 4 ay ang pangunahing 
batayan ng patnubay at panuntunan ng buhay para sa 
mga isinusuko ang kanilang buhay sa AllahSi. Ang 
mga taong sumusunod sa patnubay at panuntunan ng 
buhay na ito ay pinangakuan ng AllahJfe na maliligtas 
sa mundong ito at sa kabilang buhay. 

Mga Hamon 

Nang tinawag ng Propeta^l ang mga tao sa landas ng 
AllahSl, hindi lahat sa kanila ay nakinig sa kanyang 
panawagan. Karamihan sa mga tumanggap sa 
kanyang panawagan ay mula sa kanyang pamilya at sa 
karaniwang tao sa lipunan. Sina Khadijah, Zayd at 
Bilal ang mga unang tumanggap ng Islam. Nang 
pinag-ibayo niya ang kanyang layuning pagpa- 
palaganap (Da'wah) 5 , sa pamamagitan ng lantarang 
pagpapahayag sa panuntunan ng buhay na kanyang 
ipinangangaral, dumami ang kanyang tagasunod. 
Kasabay nito kinakailangang harapin niya ang pag- 
tutol ng mga matataas na pinuno sa kanilang lipunan 
dahil sa kanilang pangambang nanganganib ang 
kanilang katungkulan sa lipunan. Sila'y nagkaisa sa 
pagtutol sa panawagan ni Muhammad^ at mariing 
ipinagtanggol ang relihiyon ng kanilang mga ninuno. 


4 Ang mga gawam, wiruka, pagpapaliwanag, at hatol ni Propeta Muhammad#. 

5 Pagpapaliwanag at Pagpapahayag sa Kaisahan ng Allah#*. Pagpapalaganap ng Islam. 

Lalong sumigla ang iilang taong yumakap sa Islam 
nang ang isang maliit na pangkat ng iginagalang na 
mga tao sa Makkah ay sumama sa bagong relihiyon. 

Kilala sa kanila ay sina Uthman bin Affan, Zubair bin 
Al-Awwam, Abdu Ar-Rahman bin Awf, Talha bin 
Ubaydillah, Sa'd bin Abi Waqqas, Arqam bin Abi 
Arqam, Ubaydillah bin Harith, Aa'id bin Zayd, Amr 
bin Nufail, Fatimah (the wife of Nufail), Asma binti 
Abu Bakr, Abdullah bin Mas'ud, Ja'far bin Abi Talib at 
iba pa. Bago pa yumakap sa Islam ang pangkat na ito, 
si Abu Bakr ang isa sa mga unang tagasunod na likas 
na hinangaan ng Propeta^. Ang sabi ng Propetasg sa 
kanya: "Wala akong ibang inanyayahan sa pananam- 
palataya (Islam) na hindi nagpakita ng ano mang pag- 
aalinlangan sa pagyakap nito maliban kay Abu Bakr. 
Nang inalok ko ang Islam sa kanya'y hindi siya nag¬ 
pakita ng kahit anong pag-aalinlangan sa pagtanggap 
nito". 

Dahil sa mga paghamon at pagtutol mula sa mga hindi 
naniniwalang Makkan 6 , may mga Muslim 7 na naka- 
ranas ng labis na pagpapahirap, pang-aapi, pagkaka- 
hiwalay at embargo. Ang Propeta* ay nagtiis at pina- 


6 Mga tao o Tnbo ng Makkah. Sa sulating ito, ang katawagang Makkan ay patungkol 
sa mga di-Muslim na tiga Makkah. 

Mga taong sumusunod at sumasamba sa nag-tisang Allah^fe. 

ngalagaan ang kapakanan ng mga Muslim. Hiningi 
niya kay Negus, ang Hari ng Ethiopia na payagan ang 
mga Muslim na dumayo sa kanyang bansa. Malugod 
na tinanggap ni Negus ang mga Muslim na dumayo sa 
kanyang lupain at tumangging ibalik sila (mga bagong 
Muslim) sa kamay ng mga Pinuno ng Makkah na 
tumutugis sa kanila. 

Pandarayuhan (Hijrah) 

Nawala sa Propeta^ ang dalawang mahahalagang tao 
sa kanyang buhay. Sila ay ang kanyang mapagmahal 
na amaing si Abu Talib, at ang kanyang tapat at 
mapagmahal na asawang si Khadijah. Pagkaraan ng 
kanilang pagkamatay, naramdaman ng mga Makkan 
na maaari na nilang gawin ang lahat ng kanilang nais 
sa Propeta^ at ang kanyang mga tagasunod. 

Sa Makkah, naroon ang "Ka'bah" na itinayo nina 
Propeta Ibrahim at Ismael maraming siglong taon ang 
nakalipas bilang isang banal na lugar para sa pag- 
samba sa Diyos (Allah3fe), ang Bukod-Tanging Nagiisa. 
Datapwa't sa pagkaraan ng mahabang panahon, ang 
lugar ay ginawang sambahan ng mga diyus-diyusan. 
Dinagdagan pa ito ng maraming ritwal mula sa sarili 
nilang kaugalian. Malimit ang kanilang pag-dalaw dito 
ng ilang buwan sa isang taon para sa paglalakbay. 
Sila'y galing sa iba't ibang bahagi ng Arabia, na kina- 

katawan ng mga tanyag na tribo. Ang paglalakbay sa 
banal na lugar, sa kabila ng pagiging bahagi nito ng 
pamantayang pangrelihiyon, ay ginawang taunang 
pagdiriwang ng mga Arabo upang magkita-kita at 
magpakalayaw sa kanilang kultura at kaugalian. 
Ginamit itong pagkakataon ni Propeta Muhammad* 
iipang ipalaganap ang Islam. 

Kabilang sa mga tumanggap sa kanyang panawagan 
ay ang isang pangkat mula sa Yathrib, isang lugar sa 
hilagang bahagi ng Arabia. Sila, kasama ng ilang 
Muslim sa Makkah ay nakipagkita nang palihim sa 
Propeta* sa isang nayong tinatawag na “Aqabah". 
Pagkatapos nilang yumakap sa Islam at naging mga 
Muslim, nanumpa silang maging matapat sa pagta- 
tanggol sa Islam, sa Propeta*, at sa mga Muslim sa 
Makkah. 


Sa sumunod na taon, muling dumating ang pangkat ng 
mga Muslim na taga-Yathrib sa Makkah. Sila'y naki- 
pagkita sa Propeta* sa dating lugar na pinagtagpuan 
nila noong nakaraang taon. Sa pagkakataong ito, si 
Abbas bin Abd Al-Muttalib 8 , ang amain ng PropetaiSi 
ay naroroon sa pagtatagpo. Inanyayahan nila ang 
Propeta* at ang mga Muslim sa Makkah na 
mangibang-bayan sa Yathrib. Nangakong pakiki- 

Ang amain m Propeta Muhammad* sa kabila ng pagiging hindi Muslim ay buong 
tapang at pagmamahal na tumaguyod at nagtanggol sa kanya. 

- 9 - 



tunguhan sila bilang mga tunay na kapatid. Isang 
mahabang usapan sa pagitan ng mga Muslim na taga- 
Yathrib at ng amain ng Propeta^ upang tiyaking 
malugod nilang tatanggapin ang mga Muslim na 
Makkan sa kanilang bayan. Sa huli, sumang-ayon na 
rin ang Propeta^ na isagawa ang isang malaking 
pagdarayuhan sa bagong bayan. 

Nang nalaman ng mga pagano sa Makkah ang 
binabalak ng mga Muslim na umalis, sinikap nilang 
pigilan sila nguni't may naunang pangkat ang 
nangibang bayan na sa Yathrib. Nangamba ang mga 
di-naniniwalang mga Makkan na ang pangingibang 
bayan ng mga Muslim ay magbibigay ng bagong 
himpilan sa pagpapalaganap ng Islam. 

Sa loob ng dalawang buwan, halos lahat ng mga 
Muslim sa Makkah ay nangibang bayan na sa Yathrib 
maliban sa Propeta*, Abu Bakr, Ali at ilan sa mga 
mahihina at walang kakayahan. Napagpasyahan ng 
mga Makkan na patayin ang PropetaSs. Sila'y nag- 
balak, nguni't ang AllahJi ay nagbalangkas din (ayon 
sa taludtod sa Qur'an). Sa pamamagitan ng iba't ibang 
pamamaraan at mahusay na panukala, ang Propeta* 
ay mapayapang nakarating din sa wakas sa Yathrib. 
Ang pook na ito ay tinaguriang “Madinah Al-Rasul" 9 . 


9 Ang Lungsod ng Propeta*. Dito nagsimula ang malaganap na pagyakap sa Islam ang 
mga tao mula sa iba’t ibang tribo sa Arabia. 

Ang Bagong Panahon 


Sa Madinah, malayang nakapagpalaganap ng Islam 
ang Propeta^. Ang tagasunod ng Islam ay dumarami 
araw-araw. Subali't hindi natigil ang masamang paki- 
kitungo sa kanila ng mga Makkan. Hang pagsasagupa 
ang naganap sa pagitan ng mga Makkan at ang mga 
Muslim. Minsan ang digmaan ay napanalunan ng mga 
Muslim, minsan ang mga Makkan. Nakipagdigmaan 
din sa mga Byzantine at sa Persia bilang pagtatanggol 
sa Islam at mga Muslim. Ang pakikipagsagupa sa mga 
Makkan ay pansamantalang natigil pagkatapos ng 
'Kasunduan ng Hudaibiyah' na nilagdaan ng mga 
Muslim at ang mga Makkan. 

Ang mga Muslim sa Madinah ay lumagda ng mga 
kasundauan sa mga Hudyo ng Madinah at mga tribo 
sa paligid ng lungsod. Ang mga Hudyo ay sumira sa 
kasunduan na siyang naging dahilan upang sila'y 
tuluyan nang palayasin sa Arabia noong kapanahunan 
ni Khalifa Umar. 

Sa Madinah, ang Propeta^ ay nagtagumpay sa pag- 
tatag ng Islam bilang Panuntunan ng Buhay sa ganap 
nitong kahulugan. Hindi lamang siya nagbibigay ng 
patnubay sa 'Salat 1 (pagdarasal), 'Zakaf (pagbibigay 
ng kawanggawa), 'Sawm' (pag-aayuno) at 'Hajj' (pag- 

lalakbay sa Ka'bah sa Makkah), at mga halimbawa sa 
bagay na ito, bagkus nagbigay din sa mga Muslim ng 
"Tuntunin" at "Batas" na sumasaklaw sa panlipunan, 
pangkabuhayan, at sa mga larangang ukol sa mama- 
mayan o pamahalaan. 

Mga Kinatawan 

Doon sa Madinah, ang PropetaSt ay tumanggap ng 
mga kinatawan mula sa iba't ibang tribo at bansang 
humihingi ng talakayan, pag-aayos at kasunduan. 
Kabilang dito ay ang kinatawan ng mga Kristiyano sa 
bay an ng Najran (sa timog Arabia). Malugod silang 
tinanggap ng Propeta^, inistima bilang mga mara- 
rangal na panauhin at pinayagan ding isagawa nila 
ang ritwal ng kanilang relihiyon sa kanyang lungsod. 
Isang magandang pagkakataon upang talakayin ng 
bawa't isa ang kanilang pananaw sa mga bagay na 
nauukol sa relihiyon. 

Ang Pagpapalaya sa Makkah 

Ang 'Kasunduatig Hudaibiyah' ang nagbigay ng 
malaking pagkakataon sa mga Muslim upang mag- 
bigay ng tunay na halimbawa ng pansariling asal na 
nababatay sa Islam at ang ugnayan sa lipunan. 
Datapwa't ang kapayapaan ay hindi nagtagal dahil sa 
pakikitungo ng mga pinuno ng mga Makkan na 

sumira sa kasunduan. Hindi nagtagal, tahimik na 
pumasok kasama ang libu-libong mandirigma ang 
Propeta^l sa Makkah noong ika-8 taon pagkaraan ng 
panahon ng pangibang bayan sa Madinah (Hijra). Ang 
mga Makkan ay hindi nagbigay ng anumang pagtutol 
at ang buong lungsod ay sumuko sa Propeta^. 
Kanyang ipinahayag ang pangkalahatang pagpapa- 
tawad sa lahat ng kanyang kaaway at ang lahat ng 
mamamayan ng lungsod ay pinakitunguhan nang may 
kagandahan at kabutihang loob. Ipinahayag ito sa 
Banal na Qur'an: 

Kapag dumating ang tulong ng Allah at ng Tagumpay, 
iyong matutunghayan ang mga taong nagsisipasok sa 
pananampalataya ng Allah (Islam) nang maramihan. 
Kaya ipagdiwang ang mga papnri sa iyong Panginoon at 
hilingin ang Kanyang kapatawaran. Katotohanan Siya 
ang Lagi nang (tumatanggap ng pagsisisi at) Nagpa- 
patawad. [Qur'an 110:1-3] 

Pagkatapos ng pagpapalaya sa Makkah, lahat ng mga 
natitirang tribo sa Arabia ay namulat sa katotohanan 
ng pananampalatayang Islam. Ang mabuting halim- 
bawa ng pagpapatawad, pagpapaubaya, katarungan, 
kainaman, katapatan at iba pang huwarang katangian 
ng Propeta^ at ng kanyang mga kasamahan ang 
siyang nagpalambot sa puso ng libo-libong taong 
naging Muslim. 

Ang Pamamaalam ng Propeta^ sa Hajj 

Dumating ang panahon na ang lahat ng bahagi ng 
Arabia ay naging lupain ng Islam. Hinangad ng 
Propeta^ na isagawa ang paglalakbay sa Banal na 
Ka'bah (Hajj). Ipinahayag niya ang kanyang hangarin 
sa mga Muslim sa Madinah at ang mga lugar sa 
paligid nito. Inaanyayahan silang sumama sa kanya. 
Ito ang tanging Hajj na kanyang isinagawa sa tanang 
buhay niya. 

Sa pagkakataong ito sinikap niyang ihatid sa lahat ng 
naparoong kasama niya at sa sangkatauhan sa buong 
mundo ang tungkol sa Hajj at sa Banal na Balitang 
ipinahayag sa kanya ng AllahiSfe para sa sangkatauhan. 

Isang malaking pagtitipon ng Ununah (sambayanang 
Muslim) sa huling pagpapaalam ng Propeta^ sa isina- 
gawang Hajj. Ang "Hijat Al-Wada" (farewell) na 
sermon ay tinalumpati ng Propeta Muhammad^ sa 
bundok ng Arafat mga 81 o 82 araw bago siya 
pumanaw. Naglalaman ito ng mga pangunahing bagay 
sa Islam. Habang nakasakay sa kanyang kamelyo, 
nagsalita siya sa malinaw na boses at hiningi sa mga 
nakikinig sa kanyang talumpati na ipaabot ang 
mensahe sa lahat ng taong wala roon: 

O tao, makinig sa akin, dahil hindi ko alam na pagkatapos 
ng taong ito'y makakasama pa ninyo ako. Kaya makinig 
nang mabuti sa aking ipahahayag sa inyo at ihatid ang 
mga (mensaheng) ito sa mga (taong) wala rito ngayon. 

O tao, tulad ng inyong pagsaalang-alang sa buwang ito, 
ang araw na ito, ang lungsod na ito na banal, kaya 
isaalang-alang ang buhay at ari-arian ng bawa't Muslim 
ay tiwalang banal. Ibalik ang mga ari-ariang ipinag- 
katiwala sa inyo sa mga nagmamay-ari. Huxvag manakit, 
para kayo ay hindi saktan. Alalahaning inyong maka- 
kaharap ang inyong Panginoon, at Kanyang huhusgahan 
ang inyong mga gawa. Ang inyong Panginoon ay pinag- 
baimlan kayong makibahagi sa anumang uri ng patubuan 
(Usury), kaya lahat ng uri ng patubo ay dapat talikdan. 

Mag-ingat kay Satanas, para sa kapakanan ng inyong 
relihiyon. Siya'y nawalan ng pag-asang iligaiv kayo sa 
malalaking kasalanan, kaya mag-ingat sa mga maliliit na 
bagay na nagdudulot ng pagkakasala. 

O tao, totoong may karapatan kayo sa inyong mga 
kababaihan, subali't alalahanin ninyong sila rin ay may 
karapatan sa inyo. Kung sila'y manatiling tapat sa 
inyong karapatan, sa kanila ang karapatan na damitan at 
pakainin nang maayos. Pakitunguhan nang mabuti ang 
inyong mga kababaihan at maging mabait sa kanila, dahil 
sila ang inyong kasama at mapagkakatiivalaang kaagapay. 
At karapatan ninyong huivag silang makipagkaibigan sa 

kanino man nang wala kayong pahintulut, at kailanman 
ay huivag silang maki-apid. 

O too, makinig sa akin nang taimtim, sambahin ang 
Allah, isagawa ang limang beses na pagdarasal, mag- 
ayuno sa buwan ng Ramadan, magbigay ng Zakat, at 
isagawa ang Hajj kung may kakayahan. Batid ninyong 
ang bawa't Muslim ay magkakapatid sa isa't isa. Kayo'y 
magkakapantay. Walang sinuman ang nakahihigit sa iba 
maliban sa mga may takot sa Allah at may mabubuting 
gawa. 

Alalahanin, darating ang araw na haharap kayo sa Allah 
at pananagutan ang inyong mga gawa. Kaya mag-ingat, 
hawag lumihis sa tuwid na landas pagkatapos ng aking 
kamatayan. 

O tao, walang Propeta o Sugong darating pagkatapos ko 
at walang bagong pananampalataya ang sisilang. O tao, 
maging makatwiran, at intindihin ang aking mga pa- 
hayag. Iiwanan ko ang dalawang bagay, ang "Qur'an" at 
ang aking "Sunnah" at kapag inyong pinanghawakan 
ito, kailanma'y hindi kayo mawawalay sa tuwid na 
landas. 

Kayong lahat na nakinig sa akin, ipahayag ninyo ang 
aking mga pangungusap sa iba, at sila nama'y sa iba. At 
sana, ang mga huli ay mauunawaang mabuti ang aking 
mga pahayag kaysa sa mga nakinig sa akin nang harapan. 

Kayo ang aking magiging saksi sa Allah, na aking nai- 
paabot ang pahayag sa inyo. 

Ang kahalagahan ng pangaral na ito ay nagpapa- 
hiwatig na bilang na ang natitirang araw ng Propeta. 
Kanyang naramdamang ito ang tamang panahon 
iipang pagtibayin ang Panuntunan ng Islam sa 
kanyang mga tagasunod. 

Sa pagiging ganap ng relihiyong ito, nangangahulugan 
lamang na hindi kailangan ng sangkatauhan lalo na 
ang mga Muslim, na umasa pa sa ibang pagpipiliang 
pamamaraan ng pamumuhay. Walang sinuman ang 
lilihis sa tuwid na landas habang nananatiling matapat 
sa dalawang bagay na iniwan ng Propeta 
Muhammad* (Ang Qur'an at ang Sunnah ng Propeta). 

Ang Pagpanaw 

Sa halos dalawang buwan pagkaraang dumating sa 
Madinah mula sa paglalakbay sa banal na Ka'bah 10 sa 
Makkah, ang Propeta* ay nagkasakit. Magkaga- 
yunma'y naisasagawa pa rin niya ang pagdarasal sa 
Masjid 11 at nagbibigay ng pamamatnugot sa mga 


10 Kauna-unahang bahay dalangman na itinayo m Adam at ipmagpatuloy nina Ibrahim 
at Ismael. Ang pinakabanal na lugar sa Islam. Ang Qibla o ang direksiyon kung 
saan nakaharap ang mga Muslim sa kamlang pagganap ng Salaah (pagdarasal). 

11 Bahay o pook dalangman ng mga Muslim. 

Sahabah 12 . Ang kanyang kalusugan ay lumalala araw- 
araw. Sa huling sandali, sinabihan niya si Abu Bakr na 
pangunahan ang Salaah sa Masjid. Bawa't kasapi ng 
kanyang sambahayan at bawa't Sahabah ay nag-aalala 
sa kanyang kalagayan. Lunes ika-12 ng Rabi' Al- 
Awwal, taong 11 pagkaraan ng Hijrah, pumanaw siya 
sa edad na 63. 

Maraming tao ang hindi naniniwalang pumanaw na 
siya. Kanilang inakalang ang Propeta* ay manana- 
tiling buhay nang walang hanggan. Si Abu Bakr ay 
may hinuhang nalalapit na ang kamatayan ng Propeta 
pagkatapos ng kanyang talumpati sa panahon ng Hajj 
(pelegrinasyon) sa Makkah. Siya ang kumumbinsi sa 
nagtipong mamamayan na ang Propeta* ay tunay 
ngang pumanaw na. Sinabi ni Abu Bakr sa pagtitipon 
na kung sumasamba sila kay Muhammad, si 
Muhammad* ay pumanaw na at kung sila'y suma¬ 
samba sa AllahSi, Siya'y buhay magpakailanman. At 
kanyang ipinahayag ang taludtod sa Qur'an: 

Hindi hihigit sa isang Sugo si Muhammad at tunay na 
maraming Sugo ang nagsipanaw na nauna sa kanya. 
Kung siya man ay mamatay o mapatay, babalik ba kayo 
sa pananampalatayang inyong kinagisnan? At sinumang 


12 Mga malapit, mapagkatiwalaang tagasunod at kasamahan ni Propeta Muhammad#. 
Mga nakakita ng personal sa Propeta na naging Muslim at namatay sa estado ng 
Islam. 

bumalik sa dati niyang pananampalataya ay hindi niya 
kailanman madudulutan ng anumang pinsala ang Allah. 
At gagantimpalaan ng Allah ang mga Shaaker (mapag- 
pasalamat sa Allah). [Qur'an 3:144] 

Ang Patnubay 

Bilang isang tao, si Muhammad^ ay namatay, nguni't 
bilang isang Propeta^ nag-iwan siya ng pamamat- 
nubay, ang Qur'an at ang Sunnah. Binigyang-diin niya 
ang kahalagahan ng katatagan sa dalawang bagay na 
ito. Katulad ng kanyang ipinahayag sa kanyang 
pamamaalam noon sa bundok ng Arafat, upang ang 
tao ay hindi kailanman lilihis sa tuwid na landas. 

Kung ang mga katuruang iniwan ng Propeta*; ay 
isasagawa at isasabuhay nang tapat ay magdudulot sa 
mga naniniwala nito ng masayang buhay sa mundong 
ito at bukod pa dito ang di-masukat na gantimpalang 
matatanggap sa kabilang buhay. Sa ganitong pagka- 
unawa, saklaw ng Islam ang lahat ng makamundong 
gawain ng sangkatauhan. Ang kabilang buhay ay 
karugtong lamang ng makamundong buhay na ito. 
Mahirap ipahiwatig na ang tao ay maldigtas sa 
kabilang buhay na hindi muna naligtas sa mundong 
ito. Ang ligtas na daan ay ang pagsunod sa mga landas 
na ipinakita sa atin ni Propeta Muhammad^. Nang 
tanungin ang asawa niyang si Aisha ng mga Sahabah 

tungkol sa pang-araw-araw na gawain ng Propeta^, 
ang sagot ni Aisha: "Ang kanyang buhay ay ang 
Qur'an, ang patnubay na mula sa AllahiSfe, at si 
Muhammad^ ay binigyan ng kakayahan ng AllahJl 
upang ipaliwanag ito. Kaya ang kanyang mga gawain 
ay ang huwarang pantao." Ang Islam, na ipinalaganap 
ni Propeta Muhammad^ ay kadalasang itinuturing ng 
iba bilang isang relihiyon lamang ng seremonyas 
kagaya ng Salaah (ng limang ulit sa isang araw), Sawm 
(pag-aayuno) sa buwan ng Ramadan, Zakat, at 
pagsasagawa ng Hajj. Subali't ang mga pagbabago sa 
daigdig ang siyang nagbigay ng pagkakataon upang 
unawain ang Islam sa lalong malawak na pananaw na 
sadyang taliwas sa makitid na pananaw ng iba. 

Ang Pangkabuhayan 

Sa pagsulong ng pangkabuhayan, ang hangad ay hindi 
lamang ang makamundong kapakinabangan bagkus sa 
pangkalahatang kapakanan ng tao. Hinihikayat ng 
Islam na ang pagtitimbang sa pagitan ng kinakaila- 
ngang bihisan at kaayusang pampisikal, sa pagitan ng 
pansarili at panlipunang pangangailangan, na panati- 
lihing nasa tamang ayos upang bawasan ang puwang 
ng dalawang magkasalungat na kalagayan ng tao ng 
sanlibutan. 

Nabanggit sa Qur'an: 

Sabihin, Sino ang nagbawal sa paggayak ng mga kasu- 
utang ipinagkaloob ng Allah, na Kanyang ibinigay para 
sa Kanyang mga alipin, at sa mga At-Tayyibat (lahat ng 
uri ng pinahihintulutang bagay) sa pagkain? Sabihin: 
Ang mga iyon ay para sa mga naniniwala sa buhay sa 
mundong ito (kahit na ang mga di nananampalataya ay 
magkakaroon ng bahagi dito), (subali't) tanging para sa 
kanila (na mga mananampalataya ang Aming biyaya) sa 
Araw ng Muling Pagkabuhay. Gayon Namin ipinalili- 
wanag nang mabuti ang mga Ayat (batas Islamiko) para 
sa mga taong nakababatid (sa mga dapat nilang paki- 
nabangan). Sabihin: (Nguni't) Ang mga bagay na 
tanging ipinagbabaival ng aking Panginoon ay mga Al- 
Fawahish (masasama/malalaswang gawain at lahat ng 
uri ng pangangalunya) maging ito man ay ginagawang 
hayagan o lihim; at ang mga gawang paglabag sa mga 
kautusan ng Allah; at ang di-makatarungang pang-aapi; 
at ang pagtatambal ng iba (sa pagsamba) sa Allah nang 
walang anumang katibayang ibinaba; at ang pagsasabi 
ninyo ng mga bagay tungkol sa Allah na wala kayong 
kalaaman (katulad ng pagbabazual ninyo ng isang bagay 
na hindi naman Niya ipinagbawal) [Qur'an 7 : 32 - 33 ] 

Kaya lahat ay malayang magkaroon ng anumang 

hanapbuhay hangga't malayo sa ipinagbawal Niya. 

Lahat ng mabubuting katangiang kinakailangan sa 

isang matagumpay na kabuhayan ay may patnubay 
ang Islam. 

Ang Propeta^g ay isa ring mangangalakal bago siya 
ginawang Sugo ng Allahjfe. Ang kanyang kakayahang 
pangasiwaan ang kalakal ay kahanga-hanga. Ang 
kanyang pagiging makatarungan at matapat sa 
kanyang pakikitungo sa mga tao ang siyang bumihag 
sa puso ng may-ari ng pangangalakal na si Khadijah na 
sa bandang huli ay naging asawa niya. Hinikayat ni 
Propeta Muhammad^ ang mga Muslim na sundin ang 
pangaral ni Propeta David sa kasipagan, na magmula 
sa sariling pawis ang ikinabubuhay. Sinabi rin niya na 
ang paniniwala ng isang Muslim ay hindi ganap, kung 
siya ang hindi marunong sa kanyang gawain. Kanyang 
sinabi: 

Kung ipagkatiwala mo ang mga gawain sa hindi 

marunong, ikaw ay naghihintay ng malaking sakuna. 

Kapag ang isa'y nagtrabaho sa pagawaan, ang 
kanyang mga gawa ay magkaugma sa gawa ng ibang 
pagawaan. Upang maipagbili, kinakailangan naa- 
angkop sa kagustuhan at kakayahan ng mga ma- 
mimili. Sa ganitong dahilan, itinuturo ng Islam na 
iwasang mandaya sa mga paninda. Sa kapanahunan 
ng Propetaji, marami siyang nalaman sa pamilihan na 

kung saan ang mga mangangalakal ay nagsusumikap 
dayain ang mga mamimili. Kanyang sinabi sa kanila: 

Kung sino man ang mandaya, siya ay hindi nabibilang 
sa atin. [Sahih Muslim] 

Ang Islam ay nagtatag ng maraming pamantayan sa 
larangan ng pangkabuhayan katulad ng panganga- 
lakal, paupahan, bilihan, pakikipagsundo sa gawain at 
marami pang iba upang maiwasan ang di-makata- 
rungang pakikitungo sa sambayanan at sa lahat ng 
hanapbuhay sa pangkalahatan. Isa sa mga iniingatan 
ng Islam ay ang makasarili at pagsasamantala ng ilan 
sa kapinsalaan ng ibang tao. 

Ang Kalinisan 

Ang isa sa pangunahing bagay sa relihiyong dala ni 
Propeta Muhammad^ ay ang pangangalaga sa kali¬ 
nisan. Ayon sa pang-unawa ng Islam sa kalinisan, 
saklaw nito ang pisikal, pangkaluluwa, materyal at 
pananampalataya. 

Sa utos ng Islam, bago isagawa ang anumang sere- 
monya, kinakailangang maging malinis sa katawan, 
damit, at lugar ng pagsasambahan. Ang kapaligiran 
ay kailangang manatiling malinis. 


- 23 - 



Bago simulan ang pagdarasal o kaya'y paglalakbay sa 
banal na Ka'bah (Hajj o Umrah), kinakailangang mag- 
linis (Wudho). Sinumang nakipagtalik sa asawa, ay 
kinakailangang paliguan ang buo niyang katawan 
(Ghusul). Kailangan din ito sa kababaihan kapag 
natapos na ang kanilang pagdurugo dahil sa regia o 
panganganak. 

Sa tuwing isagawa ang limang beses na Salah sa buong 
maghapon, bawa't Muslim ay kinakailangan munang 
maglinis ng ilang bahagi ng katawan kabilang ang 
mukha, kamay, paa, bibig, ilong at tainga. Ito rin ay 
nagsisilbing paalaala sa mga Muslim na manatiling 
malinis ang kanyang kaluluwa at malaya sa anumang 
mga ipinagbabawal na gawain. 

Ang kalinisan ay hindi lamang pisikal. Ang sarili ay 
kinakailangan ding maging dalisay sa mga masa- 
samang gawaing sumisira sa ating ugnayan sa ibang 
tao at sa Allahjfe. Kinakailangang linisin ang isipan sa 
anumang masasamang hangarin o gawaing ipinag¬ 
babawal. Kinakailangang malaya ang puso sa inggit o 
panibugho, pagkukunwari, at iba pang masasamang 
hangarin. Dapat lamang maging larawan ng pag-asa, 
katapatan, pagpatawad, habag, kabanalan, kapatiran, 
mabuting kapitbahay, at iba pang mga dakilang 
katangian. 

Pinangangalagaan din ng Muslim ang kanyang mga 
pang-araw-araw na kinakain laban sa lahat ng pag- 
kaing nakasasama sa kalusugan pangmedisina man o 
pangrelihiyon. Iniiwas ang kanyang mga mata, tainga, 
at dila sa kasamaan. Ang mga ito ay ilan lamang sa 
mga dakilang katangian ni Propeta Muhammad^. 

Para sa pagpapadalisay sa ating mga ari-arian, itinatag 
ng Islam ang panuntunan ng "Zakat". Kapag ang 
halaga ng natitirang ari-ariang sakop ng Zakat ay 
umabot sa 'Nisab' 13 ang pagbabayad ng Zakat ay 
ipinag-uutos ng Allah.3ft sa kapakanan ng mama- 
mayang Muslim at ang sangkatauhan sa pangka- 
lahatan. 

Sinumang may naipon sa loob ng isang taon nguni't 
hindi umabot sa sukat ng Nisab, maaari rin siyang 
magbigay ng kawanggawa sa mga mahihirap bagaman 
boluntaryo na lamang ito. Ito ay hindi nanganga- 
hulugang ang may kakayahan lamang ang magbigay 
ng kawanggawa sa mahihirap bagkus hinihikayat din 
ang ibang magbigay ng kawanggawa na naaangkop sa 
kanilang kakayahan. 


13 Ang itinakdang sukat sa halaga ng natitirang kayamanan.. 

Ang Propeta Muhammad^ ang nagsabi: 

Ang kamay sa itaas (tagapagbigay) ay nakalalamang 

kaysa sa kamay sa ibaba (ang tumatanggap ng tulong). 

Kung mauunawaan lamang ng tumatanggap ng Zakat 
ang sinabi ni Propeta Muhammad^ sisikapin niyang 
siya ang maging tagapagbigay kaysa sa tagatanggap sa 
pamamagitan ng pagpupunyagi sa higit na ma- 
gandang pamumuhay na naaayon sa katuruan ng 
Islam. 

Sa Islam, ang pag-aari ng maraming kayamanan ay 
hindi nakadaragdag sa karangalan ng tao. Gayundin 
naman, ang karukhaan ng tao ay hindi nagpapababa sa 
kanyang antas sa lipunan. Tunay na ang yaman ay 
kinakailangan ng tao upang mabuhay sa mundong ito, 
nguni't ito ay isa lamang sa pamamaraan, hindi ang 
katapusan. Ang katapusan ay ang kaligayahan sa 
buhay na ito na makakamit sa pamamagitan ng maha- 
halagang asal at hindi nangangahulugan ng pag- 
talikod sa paghahanap ng yaman upang may 
ikakabuhay. 

Kabilang sa mga dakilang kahalagahan ng Islam ay 
ang pag-uutos sa paggawa ng mabuti at ang pagba- 
bawal ng paggawa ng masama. Ang kabutihan ay 
pinangangalagaan at ang kasamaan ay itinatakwil. Sa 

maikling pananalita, ang Islam ay tunay na binubuo ng 
mga utos at mga pagbabawal. Lahat ng mga utos at 
pagbabawal ay nakabubuti sa sangkatauhan. Ang 
Allakafe ang higit na Nakaaalam, ang Mahabagin, ay 
hindi magtatakda ng anumang batas at panuntunan 
maliban sa kabutihan at sa kapakanan ng Kanyang 
nilikha. 

Ang mga ipinagbabawal ay kinakailangan iwasan 
dahil sa mga kasamaang idudulot nito sa sangka¬ 
tauhan. Ang kasamaan ay nilikha bilang pagsubok sa 
budhi ng tao at paghamon sa kanilang kusang-loob na 
pamimili sa tama at mali. 

Ang lahat ng utos at pagbabawal mula sa AllahSI na 
ipinadala sa Kanyang Propeta Muhammad^ ay nagla- 
layong padalisayin ang pantaong kaluluwa upang 
mamuhay nang malinis kaakibat ng pagsamba niya sa 
Nag-iisang Allahafe (Diyos). 

Ang Kaayusan 

Isa sa mga katuruan ng Islam ay ang tungkol sa 
kaayusan. Ang disiplina, panuntunan, pangangasiwa, 
pagpaplano at marami pang ibang katawagang may 
kaugnayan sa pagsasa-ayos ay malimit na binibigyan 
ng pananaw na tila baga bago sa Islam. Sa katunayan 
ipinag-uutos ng Islam sa mga Muslim na mamuhay sa 

kaayusan at ilagay ang tamang bagay sa dapat na 
kalalagyan. Ang saligan ng kaayusan sa Islam ay mula 
sa pangunahing dalawang panuntunan: ang pani- 
niwala sa nag-iisang Diyos at ang kaisahan ng 
sangkatauhan. Lahat ng batayan ay nasasaad sa 
Qur'an, at isinabuhay ni Propeta Muhammad^ ang 
mga mahahalagang tuntunin sa ganoong kaayusan. 

Kabilang sa mga dakilang kahalagahan na itinuturo ng 
Islam ay ang tamang paggamit sa nalalabing panahon 
ng sangkatauhan. Nabanggit sa Qur'an at Sunnah 
(Tradisyon) ang tungkol sa panahon, araw, linggo, 
buwan, taon at siglo. Ang tao ay maliligaw ng landas 
kapag hindi niya ginamit sa paggawa ng mabuti ang 
panahon ng kanyang pagkabuhay dito sa lupa. Isang 
malaking kawalan kung ang tao ay nag-aksaya ng 
mahahalagang panahon sa mga walang kabuluhang 
gawain. Tunay na ang buhay ay nararapat na kasiya- 
siya ngunit hindi sa paraang makasisira sa kalikasan at 
makalalabag sa karapatang pantao. 

Ang AllahiSl ang lumikha ng panahon at kalawakan na 
naangkop sa gawain ng sangkatauhan upang makamit 
nila ang kanilang minimithi sa buhay. May panahon 
ng trabaho, pag-aaral, paglilibang, pagpapahinga at 
maging ang pagdiriwang. Lahat ay bahagi ng gawaing 
pagsamba sa AllahiJfe at pagsisilbi lamang sa Kanya. 
Nasabi ng Allahiife sa Qur'an na Kanyang nilikha ang 

araw upang magtrabaho at kumita, at ang gabi upang 
magpahinga at magdiwang. Kanyang nilikha ang 
araw, ang buwan at ang mga bagay-bagay sa 
kalawakan bilang palatandaan ng tao sa panahon at 
kalendaryo. Sa pagkakaroon ng pamantayang oras at 
pamantayang kalendaryo at ang galaw ng mga bagay 
sa astronomiya, ang tao ay nagkaroon ng tuntunin sa 
kanilang tala-orasan sa pamimili ng tamang sandali ng 
pagsasagawa ng tungkulin at ibang gawain. 

May mga oras na ipinag-uutos ng Islam para sa pang- 
araw-araw na pagdarasal, buwan ng Ramadhan para 
sa itinakdang tungkuling pag-aayuno at may mga 
panahon sa buwan ng Dhul-Hijjah upang isagawa ang 
Hajj. Mapapagtanto dito na ang relihiyong dala ni 
Propeta Muhammad^ ang naglagay sa buhay ng mga 
Muslim ng kaayusan. Sa bawa't galaw, pakikitungo, 
gawain at pagdiriwang ng Muslim may mga tuntuning 
namamahala nito, maging ito man ay sa pamamaraang 
pangangaral, pangkaluluwang pamamatnubay, o kau- 
tusan. Kung ang lahat ng pamamatnugot na ito ay 
nasusunod at maayos na nauunawaan, ang tao ay 
magkakaroon ng disiplina at maayos na pangangasiwa 
sa buhay. 

Hinihimok ng Islam ang tao na mag-isip nang mabuti 
bago gumawa ng anumang bagay. Ito'y nanganga- 
hulugan ng sapat at tamang panukala. Maraming 

taludtud sa Qur'an na nagpapaalaala laban sa pag- 
gawa ng anumang bagay na kulang sa panukala at ang 
madaliang pagpapasiya. 

Ang Propetals ay nagpakita ng magagandang 
halimbawa sa pagtupad ng pangako at manatiling 
tapat sa anumang kasunduan sa pagitan ng dalawang 
panig. 

Bilang isang marangal na tao, siya ay nanatiling tapat 
sa panuntunan ng kasunduan, na naglalarawan ng 
kanyang dakilang disiplina at pagnanais na gawin 
nang maayos ang lahat ng bagay. 

Ang Pagkamabait 

Si Propeta Muhammad^ ay mapagmahal at tapat na 
kaibigan. Mahal niya ang kanyang mga Sahabah o 
Kasamahan. Kanyang binabati ang lahat, kakilala man 
o hindi. Pinakitunguhan niya ang lahat ng tao sa 
kanyang paligid nang may kabaitan at pagmamahal. 

Siya'y magalang sa lahat ng kanyang nasasalubong. 
Kailanma'y hindi niya sinalungat ang sinumang hindi 
sumasang-ayon sa katuruan ng Islam. Pinakitunguhan 
niya nang pantay ang mapagkumbaba at ang mapag- 
mataas. Siya ay hindi nagbibigay ng pagtatangi-tangi 
at namuhay siyang kasama ang mga Sahabah o 

Kasamahan na para bang hindi siya ang kanilang 
pinuno. 

Ang Pagkikipagkapitbahay 

Si Propeta Muhammad^ ay may mataas na paggalang 
sa kanyang mga kapitbahay. Itinuturing silang parang 
mga tunay na kapatid dahil sa kanilang pagkakalapit 
at kapuwa naninirahan sa iisang lugar. Minsan na- 
amoy niya ang masarap na amoy ng sopas na niluluto 
ng kanyang asawa. Inutusan niyang bigyan ang mga 
kapitbahay na nakaamoy din nito. Sinabi niyang hindi 
nababagay sa isang Muslim na matulog nang busog 
pagkatapos ng masarap na pagkain samantalang ang 
kanyang kapitbahay ay nagugutom. Kanyang itinatag 
ang batayan ng mabuting pakikitungo at pakikipagka- 
isa sa mga kapitbahay. Nagbigay siya ng halimbawa 
na ang pakikipag-kapitbahay ay may karapatan at 
pananagutan sa isa't isa. Hinggil sa karapatan ng 
kapitbahay, sinabi ng PropetaSi: 

Tulungan mo siya kapag humingi ng tulong; bigyan siya 
ng ginhawa kapag humingi ng kaginhawaan; ipadama 
mo sa kanya ang iyong pagmamalasakit kapag siya'y may 
pagkabahala at kapag siya'y may sakit; dumalo sa 
kanyang libing kapag siya'y namatay ; batiin siya kapag 
nagkamit ng tagumpay; damayan siya kapag may du- 
mating na sakuna sa kanya; huivag mong takpan ang 

kanyang hangin sa pamamagitan ng pagtatayo ng mataas 
na bakod o gusali nang ivala siyang pahintulot; at huxvag 
mo siyang ligaligin. 

Ang Mabuting Pakikipag-kapwa 

Isa siyang magandang halimbawa sa mga taong suma- 
sang-ayon sa mapayapang sambayanan. Ipinag-uutos 
ng Islam sa mga tao na huwag Iumabag sa karapatan 
ng iba o sirain ang kanilang kapakanan. Sa halip ay 
magtulungan sa isa't isa at magdamayan. 

Upang pangalagahan ang pagkakaisa at katatagan ng 
bayan, at upang makamit ang kabutihan at kapakanan 
ng sambayanan, ipinagbabawal ng Islam ang pagtatalo 
ng lipunan, paninirang-puri sa isa't isa, at pananakit sa 
iba maging sa pamamagitan ng kamay o dila. 

Ipinag-uutos ng Islam sa mga Muslim na dalawin ang 
may sakit, tulungan ang nangangailangan at mahihina. 
Ang Islam ay hindi nagbibigay ng pagtatangi-tangi 
batay sa lahi, kulay o wika. Ang panawagan ay sa 
buong sanlibutan. 

Ang mga Kababaihan 

Si Propeta Muhammad^ ay nagdala ng mga batas at 
pag-uutos sa ikabubuti ng mga kababaihan. Ang babae 

ay kinikilala ng Islam bilang matapat na kaakibat at 
kasama sa paglalang ng tao. Ang ama at ang ina ay 
kapwa mahalaga sa buhay. Ang tungkulin ng kaba- 
baihan ay kapwa mahalaga tulad sa tungkulin ng 
kalalakihan. Sa kanilang samahan (lalaki at babae), 
kapwa sila patas sa lahat ng bagay; patas sila ng 
karapatan; patas ang ginagampanang tungkulin at 
kapwa sila may maraming magkatulad na katangian. 

Magkapantay sila ng pansarili at pangkaraniwang 
tungkulin at ang pagtanggap ng biyaya sa kanilang 
gawain. 

Ipinag-uutos ng Islam na magkapantay sila ng kara¬ 
patan sa paghahanap ng kaalaman. Walang binibigyan 
ng pagtatangi kahit kaninuman sa kanila. 

May karapatan ang babae sa malayang pagpapahayag 
katulad ng lalaki. Ang kanyang makatarungang pani- 
niwala ay binibigyan ng pagpapahalaga at kailanma'y 
hindi pawawalang-saysay dahil siya ay babae. 

Ang Islam ang nagbigay ng pantay na karapatan sa 
lalaki at babae na makipagkasundo (sa kalakal), mag- 
negosyo, kumita at magmay-ari ng pansarili. Ang 
kanyang buhay/ karapatan, at dangal ay karapat-dapat 
igalang katulad sa lalaki. 

Ipinag-uutos ng Islam na ang mga kababaihan ay may 
karapatan sa mana. Bago dumating ang Islam, ang 
kababaihan ay hindi lamang inalisan ng karapatan sa 
kanyang bahagi (sa ari-arian) kundi pati na rin ang 
kanyang sarili sapagka't itinuturing silang pag-aari ng 
lalaki. 

Ang Pamahalaan 

Nang dumating si Propeta MuhammadSs sa Madinah, 
itinatag niya ang Pamahalaang Islam. Pagkatapos 
niyang itinatag ang pampulitikang kapatiran at ang 
kapangyarihan ng Pamahalaan sa Madinah, sinimulan 
niya ang pakikipag-usap sa ibang tribo sa paligid ng 
limgsod at nakipagkasundo sa kanila. 

Nang ang mga Makkan ay nagsagawa ng sunod-sunod 
na paglusob sa Madinah, nagawa ni Propeta 
Muhammad^ft na harapin sila, at sa bandang huli ang 
mga Makkan ay natalo sa Digmaan ng Al-Khatidaq 
(Kanal o Bambang). Nakipagkasundo siya sa kanila sa 
Hudaibiyah na tumagal ng sampimg taon. Ang kasun- 
duang ito ay isang obra-maestra ng pangkaramwang 
pangangasiwa sa pamahalaan sa panig ni Propeta 
MuhammadjS- 

Ang mahusay niyang pakikitungo sa pagpapadala at 
pagtanggap ng mga kinatawan mula sa iba't ibang 

tribo at dayuhang pinuno, ang makatarungan at 
mahusay niyang pagpapasya, at ang 'Pangkalahatang 
pagpapatawad' at ang pagpapalaya sa Makkah, ay ilan 
lamang sa mga katibayan ng kanyang dakilang 
pamamahala. 

Ang pamahalaang itinatag niya sa Madinah ay hindi 
nagkataon lamang. Ito ang karaniwan niyang layunin 
na kanyang itatag ang pamahalaan upang ipatupad 
ang landas ng Allah3%. Bagaman marami sa tao ang 
tumanggap ng bagong pananampalataya, nanganga- 
ilangan ng sapat na panahon para baguhin ang 
kanyang pag-uugali, kultura at paraan ng pamu- 
muhay. Isang kamalian na baguhin ang ganitong uri 
ng tao at ginagawa ito nang mabilisan at sapilitang 
pamamaraan. Kaya ang Pamahalaang Islam ay kinaka- 
ilangan upang pangalagaan ang panuntunan ng buhay 
na naaayon sa Shari'ah u . 

Ang kapangyarihan ng Pamahalaang itinatag ni 
Propeta Muhammad^ ay pinatitibay ng hukbong 
sandatahan na kinakailangang itatag at buuin upang 
ipatupad ang kanyang tungkulin sa pagpapanatili ng 
batas, seguridad at pagpapatigil sa anumang pag- 
salakay at pang-aapi. 


14 Batas Islamiko. 


- 35 - 



MGA SANGGUNIAN SA PAGSULAT 

Muhammad^ the Prophet of Islam 

By: S. K. Ramakrishna rao 

Tafsir Ibn Kathir (Abridge) 

By: Hafiz Ibn Kathir 

The Noble Qur'an 
By: Dr. Muhammad Muhsin Khan 
Dr. Muhammad Taqi-Uddin Al-Hilali 

Inaanyayahan namin kayong maglaan ng panahon sa 
pag-aaral ng Islam upang maging malaya sa mga 
maling impormasyon na kalimitang inaakibat sa Islam 
at sa mga Muslim. Maraming salamat po. 


Para sa karagdagang impormasyon tungkol sa 
Islam, mangyaring makipag-ugnayan sa 


ISCAG - Philippines 

(Islamic Studies, Call & Guidance - Philippines) 
Salitran I, Congressional Road 
Dasmarinas, Cavite 
Philippines 

Tel No. 0063-46-416-3371 
Fax No. 0063-46-416-3629 

Mga 25 Sugo ng Diyos na nabanggit sa Banal na Qur'an; 

1. Adam (a.s.) 

2. Idris (a.s.) 

3. Nuh (Noah) a.s. 

4. Hud (a.s.) 

5. Saleh (a.s) 

6. Lut (Lot) (a.s.) 

7. Ibrahim (Abraham) (a.s.) 

8. Ismail (Ismael) (a.s.) 

9. Ish'hak (Isaa) (a.s.) 

10. Ya'kub (Jacob) (a.s.) 

11. Yusuf (Joseph) (a.s.) 

12. Sha'aib (a.s.) 

13. Harun (Aaron) (a.s.) 

14. Musa (Moises) (a.s.) 

15. Dawood (David) (a.s.) 

16. Sulaiman (Solomon) (a.s.) 

17. Ayub (Job) (a.s.) 

18. Zulkifli (Ezekiel) (a.s.) 

19. Yunos (Jonah) (a.s.) 

20. Elyas (Elijah) (a.s.) 

21. Al-Yasa (Elisah) (a.s.) 

22. Zakariyah (Zacarias) (a.s.) 

23. Yahya (John) (a.s.) 

24. I'sa (Jesus) (a.s.) 

25. Muhammad^ 

• a.s - Alayhi wa salam - sumakanya nawa ang 
kapayapaan 

Ang Sinasabi Tungkol kay Muhammad* 


Sa pagkamatay ni Muhammad*, ninais ng kanyang 
mga taga-sunod na i-angat siya sa antas ng pagka- 
diyos upang sambahin siya. Subali't isang tao na ang 
magiging kapalit niya na taga-pamahala ay siyang 
pumutol sa pagtatangkang ito sa pamamagitan ng 
pagbigkas sa isa sa pinakadakilang pahayag ng Allah 
sa sanlibutan upang paalalahanin ang mga tao: 

"Kung sino man sa inyo ang sumasamba kay MuhammadM, 
siya ay patay. Ngunit kung ang Allah&ang inyong 
sinasamba, Siya ay magpasawalang hanggang nabubuhay." 


James A. Michener, “Islam: The Misunderstood Religion, 
in the Reader’s Digest (American Edition) for May, 1995, pp. 68-70. 

ANG PAANYAYA SA KATOTOHANAN 

Sabihin (O Muhammad): "O Angkan ng Kasulatan 
(mga Hudyo, Kristiyano at ang mga sumunod sa 
kanilang landas)." Halina’t ating pagsang-ayunan ang 
isang makatarungang pangungusap (Kaisahan ng 
Allah) sa pagitan natin. Wala tayong ibang nararapat 
sambahin maliban sa Allah lamang. Huwag tayong 
magkaroon ng kaakibat o mag-tambal ng anuman sa 
pagsamba sa Kanya. At huwag tayong magkaroon ng 
Arbaab (mga diyos-diyusan) mula sa atin (mga 
nilikha) maliban sa Allah. At kapag sila ay tumalikod, 
sabihin sa kanila: "Maging saksi kayo na kami ay mga 
Muslim." 

[Surah Al-Imran, Qur'an 3:64] 

